REPUBLIKA HRVATSKA

OSNOVNA ŠKOLA STJEPANA RADIĆA

BRESTOVEC OREHOVIČKI
KLASA: 400-04/26-01/02
URBROJ: 2140-59-26-4
Brestovec Orehovički, 24. srpnja 2026.
Temeljem članka 52. stavka 7. Pravilnika o polugodišnjem i godišnjem izvještaju o izvršenju proračuna i financijskog plana (NN 85/23.) i članka 58. Statuta Osnovne škole Stjepana Radića Brestovec Orehovički, Školski odbor Osnovne škole Stjepana Radića Brestovec Orehovički na 21. sjednici održanoj  24. 07. 2026. godine
                donosi

III.  OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA

ZA 2026. GODINU
Odredbama čl. 81. Zakona o proračunu (NN 144/21.) propisana je obaveza izrade i donošenja polugodišnjeg i godišnjeg izvještaja o izvršenju financijskog plana.
Na temelju članka 76. stavka 3. i članka 81. stavka 3. Zakona o proračunu ministar financija 
24. 07.2023. donio je Pravilnik o polugodišnjem i godišnjem izvještaju o izvršenju proračuna i financijskog plana (NN 85/23).
1. OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA 
OPĆI DIO – Sažetak
 Sažetak računa prihoda i rashoda

Iz općeg dijela – sažetka prihoda i rashoda – vidljivo je da su u izvještajnom razdoblju ostvareni ukupni prihodi poslovanja u iznosu od 748.463,41 €, što iznosi 49,34 % prihoda u odnosu na plan, dok u istom razdoblju ukupni rashodi iznose 749.115,29 € – 48,98 % u odnosu na plan.

Rashodi poslovanja iznose 742.876,81 €, dok rashodi za nabavu nefinancijske imovine iznose 6.238,48 €.

Razlika rashoda i prihoda – manjak prihoda u obračunskom razdoblju iznosi 651,88 €, što je

0,50 %  u odnosu na proteklu godine i 5,28%  u odnosu na plan. Manjak prihoda odnosi se na nepodmirene materijalne rashode za 06-2026.
1. Sažetak računa financiranja
Škola se nije zaduživala niti tekuće niti prethodnih godina pa u ovoj tabeli nema podataka.

2. Preneseni višak ili preneseni manjak 
Preneseni višak iz 2025. godine iznosi 12.355,41  eura. U toku prvog polugodišta utrošena su sredstva viška prihoda u iznosu od 6.899,50 eura.
Izvršenje prihoda prema ekonomskoj klasifikaciji 

Ukupni prihodi poslovanja u razdoblju od 01-06 2026. godine iznose od 748.463,41  € što iznosi  49,34% u odnosu na plan, a u odnosu na isto razdoblje protekle godine povećanje iznosi 13,70 %.

U obračunskom razdoblju ostvareni su prihodi poslovanja kako slijedi:

Skupina 63 – Pomoći od subjekata unutar općeg proračuna – obuhvaćaju prihode ostvarene od Ministarstva znanosti i obrazovanja i prihode iz proračuna JLS u iznosu od 683.073,44 € što iznosi  50% prihoda u odnosu na plan, odnosno povećanje u iznosu od 13,58% u odnosu na isto razdoblje protekle godine.  
Povećanje prihoda u odnosu na  isto razdoblje protekle godine odnosi se na povećanja izdataka za plaće (zbog povećanja osnovice)i povećanja naknada zaposlenicima.  

Tekuće pomoći od Ministarstva iznose 658.108,60 € (sredstva za plaće i materijalna prava djelatnika, sredstva namijenjena za financiranje projekata i hig. potrepštine),  kapitalne pomoći iz Ministarstva iznose 2.100,71 eura (sredstva za nabavu opreme iz projekata), tekuće pomoći iz općinskog proračuna iznose 21.208,28 eura ( za plaće djelatnica u produženom boravku i 50% plaće pomoćnice u nastavi te sredstva za financiranje projekta) dok kapitalne pomoći iz općinskog proračuna iznose 1.655,85 eura (za troškove nabave opreme iz projekta).
Skupina 64 – Prihodi od imovine 

Na ovoj skupini evidentiraju se prihodi od kamata na depozite po viđenju – sredstva na računu Škole.

Temeljem Odluke župana Krapinsko-zagorske županije od 21. kolovoza 2025. godine o zatvaranju transakcijskih računa proračunskih korisnika u svrhu poslovanja preko jedinstvenog računa Krapinsko-zagorske županije,  dana 29.08.2025. novčana sredstva su sa žiro računa škole uplaćena na jedinstveni račun Krapinsko-zagorske županije, tako da Škola u izvještajnom razdoblju nije ostvarila prihode od kamata.

Skupina 65 – Prihodi po posebnim propisima

U prihodima po posebnim propisima  u iznosu od 6.120,00 €  evidentirane su uplate učenika za izlete, terensku nastavu i druge izvannastavne aktivnosti , sufinanciranje roditelja u cijeni produženog boravka te uplata Županijskog sportskog saveza za troškove sportskih praznika.
U odnosu na isto razdoblje protekle godine ostvareni prihodi po posebnim propisima  veći su za 73,59%  iz razloga što u istom razdoblju protekle godine nismo imali produženog boravka, te nije bilo prihoda za sufinanciranje produženog boravka. Sredstva iznose  55,04% u odnosu na plan.
Skupina 66 – Prihodi od prodaje robe i pruženih usluga i donacija

Prihodi od prodaje robe obuhvaćaju prihode od prodaje proizvoda učeničke zadruge u iznosu od 332,95 €.
Prihodi od pruženih usluga obuhvaćaju prihode od najma stana u iznosu od 240,00 €.
Prihodi od donacija – ostvareni su u ukupnom iznosu od 1.000,00 €.  

Kapitalne donacije u iznosu od 1.000,00 eura odnose se na donacije za nabavu opreme (interaktivnog zaslona).
Skupina 67 – Prihodi od nadležnog proračuna

Prihodi od nadležnog proračuna u iznosu od 57.697,02 eura obuhvaćaju:

1. Izvorna sredstva županije –  u iznosu od 23.171,32 €.

2. DEC sredstva – sredstva za pokriće svih materijalno – financijskih rashoda poslovanja u iznosu od 33.625,60 €.  
Skupina 92 – Višak prihoda korišten za pokriće rashoda 
Na ovoj skupini evidentirana su sredstva viška prihoda poslovanja iz ranijih godina u iznosu od 6.899,50 €  utrošena za pokriće troškova poslovanja u razdoblju od 01-06. 2025. godine.

Izvršenje rashoda prema ekonomskoj klasifikaciji 

Rashodi poslovanja u razredu 3 obuhvaćaju rashode za zaposlene, te materijalno – financijske rashode poslovanja.

Skupina 31 – Rashodi za zaposlene
U skupini 31 evidentirani su rashodi za plaće i ostali rashodi za zaposlene.

Najveći dio rashoda za plaće i naknade financira se iz izvora 5.0.119 Ministarstvo – 613.251,56 €.

Rad pomoćnika u nastavi u 2026. godini financiran je iz izvornih sredstava županije  i projekta Baltazar u iznosu od 15.724,96 €. Općina Bedekovčina  financirala je rashode za zaposlene u iznosu od 18.089,52 € za  djelatnicu u produženom boravku i  50% rashoda za zaposlene pomoćnici u nastavi.
Skupina 32 – Materijalni rashodi

U skupini 32 evidentirane su naknade troškova zaposlenima (službena putovanja, naknade za prijevoz na posao i s posla, izdatci za stručno usavršavanje zaposlenika i sl.) – iznos od 25.264,03 €, izdatci za o i energiju (uredski i materijal za nastavu, materijal za održavanje, namirnice za školsku kuhinju i sl.) – 53.483,80€,  izdatci za usluge telefona, pošte, prijevoza, usluge održavanja, komunalne, računalne zdravstvene, intelektualne i slične usluge – 12.177,35 €, te ostali nespomenuti rashodi poslovanja (premije osiguranja, članarine), izdatci za pristojbe i naknade, te ostali nespomenuti rashodi poslovanja u iznosu od 4.107,99 €.

Skupina 34 – Financijski rashodi

Prema ekonomskoj klasifikaciji tu se evidentiraju naknade za bankarske usluge i usluge platnog prometa.  Budući da Škola posluje preko jedinstvenog računa Krapinsko-zagorske županije nismo imali financijskih rashoda.

Skupina 37  - Naknade građanima i kućanstvima na temelju osiguranja i druge naknade

U naknadama građanima i kućanstvima evidentirani su troškovi nabave udžbenike i radnih bilježnica za nove učenike u iznosu od 422,10 eura.

Skupina 38 Ostali rashodi

Na ovoj skupini evidentirani su, prema uputi, izdatci za nabavu menstrualnih higijenskih potrepština za učenice škole u iznosu od 355,50 €.

U razredu 4 evidentirani su rashodi za nabavu nefinancijske imovine.

Skupina 42 - Rashodi za nabavu proizvedene dugotrajne imovine
Na skupini 422  - iznos od 6.238,48 eura evidentirana je nabavljena i donirana oprema.

OPĆI  DIO – PRIHODI I RASHODI PREMA IZVORIMA FINANCIRANJA
Prikazani su prihodi i rashodi prema izvorima financiranja i podaci o prenesenom višku/manjku iz prethodne godine.

Najveći udio otpada na prihode, a time i rashode iz izvora Pomoći – Ministarstvo, budući da se iz ovog izvora osiguravaju sredstva za plaće i ostale rashode za zaposlene, sredstva za prehranu učenika, te sredstva za udžbenike za učenike škole – ostvarenje iznosi  49,91% u odnosu na plan.
U izvor Opći prihodi i primici uvrštena su izvorna i DEC sredstva ostvarena od Krapinsko-zagorske županije iz kojih se podmiruje najveći dio materijalno-financijskih rashoda škole – ostvarenje 52,66% u odnosu na plan. 
U prihodima  za posebne namjene evidentirane su uplate učenika za izlete, terensku nastavu,

 prihod Županijskog sportskog saveza te sufinanciranja roditelja u cijeni produženog boravka. Ostvarenje ovih prihoda i rashoda najvećim dijelom vezano je uz realizaciju Godišnjeg plana i programa rada škole i školskog kurikuluma.
Prihodi iz izvora donacije iznose 1.000,00 eura. Donacije nisu planirane u financijskom planu jer 

kod izrade financijskog plana nismo imali informacije o donacijama.
Prihodi iz izvora vlastiti prihodi iznose 572,95 € i iznose 34,10% u odnosu na financijski plan i 69,72%
prihoda istog razdoblja protekle godine.

Iz viška prihoda proteklih godina financirani su rashodi su iznosu od 6.899,50 eura iz izvora 5.0.119 Pomoći iz državnog proračuna kroz opće prihode i primitke PK, a odnose se na rashode iz projekata za koje su sredstva doznačena krajem 2025. godine.
OPĆI DIO – RASHODI PREMA FUNKCIJSKOJ KLASIFIKACIJI 

Funkcijska klasifikacija sadrži aktivnosti, to jest projekte korisnika proračuna razvrstane prema njihovoj namjeni.

Prema članku 14. Pravilnika o proračunskim klasifikacijama, rashodi obrazovanja svrstani su u obrazovanje 0912 - Osnovno obrazovanje.

Dodatne usluge u obrazovanju iskazane na ovoj poziciji u iznosu od 28.542,23 € obuhvaćaju izdatke za prehranu učenika.

Izvršenje u odnosu na plan iznosi 48,78%, odnosno 94,97 % u odnosu na prethodnu godinu.

 RAČUN FINANCIRANJA PREMA EKONOMSKOJ KLASIFIKACIJI I IZVORIMA FINANCIRANJA
Budući da škola nema primitaka od financijske imovine i zaduživanja, niti izdataka za financijsku imovinu i otplate zajmova u ovom izvještaju nema iskazanih podataka.
          IV. POSEBNI IZVJEŠTAJI

1. Izvještaj o zaduživanju na tržištu novca i kapitala

          U 2026. g. Škola se nije zaduživala na tržištu novca i kapitala.

                          Ravnatelj:                                                        Predsjednica Školskog odbora:                                                                                                                       


   Zdenko Kobeščak                                                              Jasnica Boroš



         
